Oliver Orav

Oliver Orav (sündinud 31. augustil 1995) on eesti võrkpallur.

Sportlaskarjäär
Noorteklassid
Noorteklassides mängis ta nii Audentese võrkpalliklubis kui Selver Tallinnas, kus mõlemas meeskonnas oli tema treener Rando Ringmets. Korduvalt võideti omavanuste Eesti karikavõistlused ning jõuti Eesti meistrivõistlustel medalile.Oliver Orav. Sporditulemused (vaadatud 02.02.2024)

Orav kuulus aastatel 2010–2015 Eesti noormeestekoondisse (sündinud 1995 ja hiljem), kelle treenerid olid Toomas Jasmin ja Marko Mett. Koondisega osaleti omavanuste EM- ja MM-valikturniiridel, kuid finaalturniirile pääsu ei tagatud. Noortekoondistes mängis Orav kas diagonaalründaja või nurgaründajana. Poisid 95. Eesti Võrkpalli Liidu arhiiv

2012. aastal osales ta Raul Kartsepaga U18 vanuseklassi rannavõrkpalli Euroopa meistrivõistlustel, kus alagrupist edasi ei saadud ning võistlused lõpetati 19. kohaga.Hollas - Nelis jätkasid U-18 Euroopa meistrivõistlustel edukate mängudega. ERR arhiiv, 7. juuli 2012

Eesti võrkpallikoondis
Orav on Eesti võrkpallikoondises kaasa teinud aastatel 2017–2020 18 mängus.Mängud koondises (mehed). Eesti Võrkpalli Liit, seisuga 09.09.2021 Esimest korda kuulus ta koondise kandidaatide hulka 2017. aastal ning debüütmäng toimus sama aasta 20. mail sõpruskohtumises Hispaania võrkpallikoondise vastu.Võrkpalli rahvusmeeskonna treenerid teatasid koondise kandidaadid. ERR arhiiv, 20.04.2017Eesti Meestekoondis 2017. Eesti Võrkpalli Liidu arhiiv Ta on kuulunud koondisse Euroopa meistrivõistluste finaalturniiril ühel korral (2017).Gheorghe Cretu nimetas EM-ile sõitva 14-mehelise võrkpallikoondise. ERR, 21.08.2017

Klubivõrkpall
Hooajal 2013/14 kuulus Orav Danpower Võru/Noortekoondisse, kuid turniire võita ei suudetud. Samal hooajal mängis Selveri noortesüsteemi kasvandik ka Selver Tallinna esindusklubis silmapaistvalt reamängudes ning sai hooaja lõpufaasis Eesti meistrivõistluste finaalseerias võimaluse Hindrek Pulga vigastuse tõttu.Andrei Ojamets võtab osa kaotusesüüst enda peale ja kiidab noort Oravat. ERR arhiiv, 06.10.2013Pulka asendanud Orav: esimesed kaks geimi käsi värises päris hullusti. ERR arhiiv, 08.04.2014 Järgneval hooajal kuulus ta juba ainult Selveri võistkonda ning sai osaleda ka tugevuselt teises ja kolmandas Eurosarjas, CEV Cupil ja CEV Challenge Cupil. Hooajal 2016/17 osaleti klubiga ka kõige tugevamas Eurosarjas, Euroopa Meistrite liigas.Serblaste vastu 2:0 eduseisu maha mänginud Selver võttis lõpuks 3:2 võidu. ERR arhiiv, 02.11.2016 Ta jätkas klubis (hilisemas esindusklubis Selver/TalTech) ühe põhimängijama kuni hooaja 2022/23 lõpuni. Hooajaks 2023/24 nad klubiga kokkuleppele ei jõudnud ning Orav meistriliigas mängimist ei jätkanud.Kaspar Ruus: EELVAADE | Eesti meister Selver/TalTech jahib kolme tiitlit, kuid mõtleb ka edasisele. Toobal: tulevikusuund on isegi tähtsam. Delfi, 26.09.2023 Ta mängis klubis diagonaalründaja või nurgaründajana ning on tulnud kahekordseks Balti ja Eesti meistriks.

Saavutused
Balti liiga
Meister (2): 2014 ja 2021.
2. koht (1): 2015.

Eesti meistrivõistlused
Meister (2): 2017 ja 2023.
2. koht (1): 2014.
3. koht (2): 2016 ja 2021.

Eesti karikavõistlused
Karikavõitja (1): 2020.
2. koht (3): 2016, 2021 ja 2022.

Individuaalsed auhinnad
2021 Balti liiga parim nurgaründajaSelver kasseeris kullad sisse. Vollesõbrad närivad aga küüsi. Postimees, 18. aprill 2021
2023 Eesti meistrivõistluste parim nurgaründajaUskumatu mäng! Selver/TalTech alistas Tartu Bigbanki 3:2 ja krooniti esmakordselt Eesti meistriks!. Eesti Võrkpalli Liit, 5. aprill 2023

Tunnustus
Hooaeg 2013/14 Eesti parim noorvõrkpallur noormeestestAasta parimad võrkpallurid on Ennok ja Kreek. ERR arhiiv, 14. detsember 2014

Ettevõtlus
2018. aasta lõpus lõi Orav koos endise Eesti võrkpallikoondislase Denis Losnikoviga osaühingu MuvBud.MuvBud OÜ e-äririgister (vaadatud 14.08.2022) 2022. aasta suvel anti välja äpp Playerbank.io, mille eesmärk on lihtsustada võrkpalluritel klubide leidmist ja vastupidi.Endised koondislased tahavad sportlaste Tinderiga kogukonnale midagi tagasi anda. Postimees, 28. juuli 2022

Isiklikku
Orav lõpetas 2014. aastal Audentese Spordigümnaasiumi kuldmedaliga.Medaliga lõpetanud. Audentese Spordigümnaasium Ta on õppinud Tallinna Tehnikaülikoolis bakalaureuseõppes äriinfotehnoloogia erialal ning magistriõppes rahvusvahelist ärikorraldust.Karl Rinaldo. VIDEOLUGU | Miks mängib multitalent Orav tänaseni võrkpalli kodumaal?. Võrkpall24, 18. september 2018

Viited

Välislingid
Oliver Orav. Volleybox

Kategooria:Eesti võrkpallurid
Kategooria:Tallinna Tehnikaülikooli vilistlased
Kategooria:Sündinud 1995